Folketing
2002-05-23

Miljøministeren gav indledningsvis udtryk for, at det ligesom var en lidt trist debat, at det ligesom var de samme argumenter. Jamen altså på nogle grundlæggende punkter er det jo ikke så overraskende, at det er nogle af de samme argumenter, som er kommet før. Der er kommet nogle ændringer, som gør det bedre. Der er da også noget, som vi synes er fremskridt, og det skal man notere. Men det ændrer jo ikke ved det grundlæggende, og derfor kan ministeren da ikke blive overrasket over, at der er nogle, der siger det samme, som de har sagt tidligere. Det kan jo også godt være, at ministeren måske synes, at ministerens partifæller bidrog på en meget underlig måde til debatten, for det var jo en meget underlig måde, når ministerens egne partifæller ikke gik op og nævnte de gode ting, der er kommet ind. Den debatform er noget underlig. Jeg synes, at miljøministeren skulle snakke med sine partifæller, om vi ikke kunne få en bedre debat, hvis ordførerne gik ind i den.